Фәндәге тәүге уҡытыусыһы тип В.xa0В.xa0Плечев әсәһен һанай. Д.xa0Н.xa0Лазарева уның хатта студенттарҙың фәнни конференцияларына әҙерләгән тезистарын да 8—10-ар тапҡыр ҡабатлап яҙҙырыр була. Башта был хәлгә ризаһыҙлыҡ белдерһә лә, Владимир тиҙҙән яҙған һайын эше яҡшыраҡ була барғанын күрә. Шунан Дина Наумовна улына үҙ уҡыусыларының кандидатлыҡ һәм докторлыҡ диссертацияларының бүлектәрен тикшерергә бирә башлай. 4—6-сы курстар студенты булған В. Плечев ҡәләм менән үҙ төҙәтеүҙәрен индерә, ә профессор әсәһе маҡтап былай ти: «Бына күрәһеңме! Һин яйлап ҡына фәнгә яҡынлашаһың».